പെണ്കുട്ടികളുടെ നൃത്തംഅഫ്ഗാനില് ഐപിഎല്ലിന് വിലക്ക് ഏര്പ്പെടുത്തി താലിബാന് ഇന്ത്യന് പ്രിമിയര് ലീഗ് ഐപിഎല് 14ാം സീസണ് രണ്ടാം ഘട്ടത്തിലെ മത്സരങ്ങള്ക്ക് അഫ്ഗാനിസ്ഥാനില് സംപ്രേഷണ വിലക്കേര്പ്പെടുത്തി താലിബാന്.മതവിരുദ്ധമായ ഘടകങ്ങള് ചൂണ്ടിക്കാട്ടിയാണ് വിലക്കേര്പ്പെടുത്തിയിരിക്കുന്നത്.മത്സരത്തിനിടെ ചിയര് ഗേള്സ് നൃത്തം ചെയ്യുന്നതിനു പുറമേ, മുടി മറയ്ക്കാതെ സ്റ്റേഡിയത്തില് സ്ത്രീകളുടെ സാന്നിധ്യം ഉള്പ്പെടെയുള്ള കാര്യങ്ങള് ചൂണ്ടിക്കാട്ടിയാണ് വിലക്ക്.മത വിരുദ്ധമായ ദൃശ്യങ്ങള് സംപ്രേക്ഷണം ചെയ്യുന്നുവെന്ന ആരോപണം ഉയര്ത്തിയാണ് ഐപിഎല്ലിന് വിലക്ക്. ഇന്ത്യന് പ്രീമിയര് ലീഗില് ഐപിഎല് അഫ്ഗാനിസ്ഥാന് കളിക്കാര് പങ്കെടുക്കുന്നുണ്ടെങ്കിലും ലീഗ് രാജ്യത്ത് സംപ്രേഷണം ചെയ്യേണ്ടെന്ന് തീരുമാനിച്ചു.ഐപിഎല് ടൂര്ണമെന്റ് സംപ്രേക്ഷണം അഫ്ഗാന് നാഷണല് ടിവി നടത്തില്ല.താലിബാന്റെ ബാനിനെ കുറിച്ച് മാധ്യമ പ്രവര്ത്തകനും മുന് അഫ്ഗാന് ക്രിക്കറ്റ് ബോര്ഡിന്റെ മീഡിയ ചെയര്മാനുമായ ഇബ്രാഹിം മൊമാന്ദാണ് ട്വിറ്ററിലൂടെ വിവരം പുറത്ത് വിട്ടത്.റാഷിദ് ഖാന്, മുഹമ്മദ് നബി, മുജീബ്ഉര്റഹ്മാന് തുടങ്ങിയ മുന്നിര അഫ്ഗാനിസ്ഥാന് ക്രിക്കറ്റ് താരങ്ങള് ഐപിഎല് 2021ല് പങ്കെടുക്കുന്നു. സണ്റൈസേഴ്സ് ഹൈദരാബാദിന്റെ പ്രധാന ബൗളറാണ് റാഷിദ് ഖാന്.അതേസമയം, കായികയിനങ്ങളില് വനിതകള് പങ്കെടുക്കുന്നതിന് താലിബാന് നേരത്തെ തന്നെ വിലക്കേര്പ്പെടുത്തിയിരുന്നു.